_:n5576aa422c5549898a339084183c7680xb0
<http://schema.org/description>
"<p>หากคุณมองหาความแตกต่างเราขอแนะนำTriumph T120 ACE และ Triumph T120 Diamond ที่ใช้พื้นฐานจาก Bonneville T120ที่สร้างขึ้นมาฉลองวาระพิเศษ สำหรับTriumph T120 ACE นั้นเป็นรถที่สร้างขึ้นเพื่อฉลองวคามเป็นคาเฟ่เรเซอร์รุ่นแรโดยใช้ชื่อของ ACE Cafe London คาเฟ่ระดับตำนานของลอนดอน มาพร้อมชุดแต่งและสีสันพิเศษ รุ่นพิเศษนี้ยังเป็นรุ่นเดียวที่มีฝาครอบไอดีสีดำ โลโก้สีดำบนเครื่องยนต์ เบาะนั่งสีดำ ชุดเปลือยบังโคลนหลัง ปลายท่อไอเสียทรง peashooter เจ้าของรถยังได้ใบรับรองจากประธานบริษัทไทรอัมพ์ฯ และกรรมการผู้จัดการของ เอซ คาเฟ่ ด้านTriumph T120 Diamond นั้นเป็นการฉลอง 60 ปี ฉลองประวัติศาสตร์รถจักรยานยนต์อังกฤษที่มีชื่อเสียงมากที่สุดโดยแรงบันดาลใจจาก Bonneville ปี 1959 ส่วนรุ่นนี้เป็นรุ่นเดียวที่จะมีโลโก้ไทรอัมพ์ลวดลายสี่แทบชุดโครเมี่ยมติดอยู่ที่ถังน้ำมัน โลโก้บนเครื่องยนต์ชุบโครเมี่ยม ตัวบังท่อไอดีสีดำ บังโซ่โครเมี่ยม พร้อมยังได้รับเอกสารรับรองความเป็นเจ้าของจาก นิค บลอร์ประธานบริษัทไทรอัมพ์ฯ ตัวรถรุ่นพิเศษทั้งสองคันนั้นสร้างบนพื้นพื้นฐานของ Bonneville T120 รุ่นใหญ่เครื่องยนต์สองสูบเรียงระบายความร้อนด้วยน้ำ ขนาด 1,200 ซีซี ให้พละกำลัง 80 แรงม้า แรงบิดสูงสุด 105 นิวตันเมตร วงล้อของรถยังคงเป็นล้อซี่ลวดขนาด 18 นิ้วที่ด้านหน้า 17 นิ้วที่ด้านหลัง ไซส์ยาง 100/90 และ 150/70 โช้คหน้า KYB ขนาด 41 มม. โช้คหลังคู่ KYB ปรับค่าสปริงพรีโหลดได้ ระบบเบรกของตัวรถเป็น ดิสก์เบรกคู่ด้านหน้าขนาด 310 มม. คาลิเปอร์ Nissin สองลูกสูบ ดิสก์เดี่ยวด้านหลังขนาด 255 มม. คาลิเปอร์สองลูกสูบ มีระบบ ABS ถังน้ำมันน้ำจุ 15 ลิตร ระบบอิเล็กทรอนิกส์มีทั้งคันเร่งไฟฟ้า ระบบควบคุมการยึดเกาะหรือ Traction Control ที่ปรับค่าได้ ปลอกแฮนด์ปรับความร้อน โหมดการขับขี่ทั้ง Road / Rain ระบบ Clutch Assist ช่วยผ่อนแรงในการใช้คลัทช์ ราคาจำหน่าย Triumph Bonneville T120 รุ่นพิเศษมีดังนี้Triumph T120 ACE ราคา 6.07 แสนบาทTriumph T120 Diamond Edition ราคา 5.95 แสนบาท สำหรับรถทั้งสองรุ่นนั้นเป็นการผลิตขึ้นแบบจำกัดจำนวนโดย ACE มีจำนวนทั่วโลกที่ 1,420 คัน ส่วน Diamond Edition มีจำนวน 900 คันทั่วโลก แต่ในไทยจะมีเพียง 60 และ 40 คันตามลำดับ</p>\n"
<https://www.autostation.com/event/motorshow/triumph-t120-ace-triumph-t120-diamond-edition-%E0%B8%A3%E0%B8%B2%E0%B8%84%E0%B8%B2>